google/wiki40b huggingface dataset:
Kawasan perbandaran di Jepun

Bukan Kawasan Perbandaran

Huruf kanji yang sama menggunakan perkataan bagi bandar (町) juga kadang-kadang digunakan dalam seksyen alamat rumah di kawasan bandar. Bagi sesetengah kes, sebuah kawasan kampung di kawasan perbandaran Jepun juga mungkin mengandungi sebuah seksyen yang mempunyai jenis yang sama seperti yang ditetapkan. Walaupun dalam huruf kanji adalah sama, tidak satu seksyen pun adalah kawasan perbandaran tersebut. Kadang-kadang nama-nama seksyen ini merupakan sebahagian daripada saki baki yang tinggal hasil daripada gappei (sebuah sistem yang menggabungkan beberapa buah komuniti bagi membentuk sebuah kawasn perbandaran yang besar), dimana nama pekan-pekan lama dikekalkan bagi seksyen di bandar baharu, walaupun proses pembentukkan bandar baharu ini mungkin mempunyai nama yang berbeza.
Subwilayah Jepun adalah cabang pejabat bagi wilayah dan bukannya daripada kawasan perbandaran
Daerah Jepun bukan sebahagian daripada kawasan perbandaran kini, tetapi merupakan nama bagi kumpulan pekan dan kampung
Provinsi Jepun adalah nama geografi bagi kawasan yang bagi wilayah yang mempunyai erti yang sama dan bukannya kawasan perbandaran kini
Stadium Mbombela

Bola Sepak di Stadium

Pada 16 Mei 2010, the stadium secara rasminya dibuka dengan perlawanan bola sepak persahabatan di antara Afrika Selatan dan Thailand. Afrika Selatan menang 4–0, mendahului 3–0 pada separuh masa.
Masjid ( F ) Keratong 2

Sejarah

Masjid ( F ) Keratong 2 digunakan oleh masyarakat setempat sebagai satu tempat beribadat.

Pentadbiran

Imam 1 yang bertugas di Masjid ( F ) Keratong 2 adalah Hassan Bin Othman. Masjid ( F ) Keratong 2 memiliki No Daftar: MY-06-MZS-00157.
Kes pegawai Jakim dikurung

Gantung

Datuk Wan Muhammad Sheikh Abdul Aziz selaku ketua pengarah Jakim menyatakan sijil halal untuk produk keluaran Global Abattoir digantung sehingga siasatan menyeluruh dijalankan oleh JAKIM dan pihak terlibat.

Mohon maaf

Pada 19 Mac 2010, Pengarah Pemasarannya, Azrin Abd. Ajib memehon maaf atas insiden mengurung 12 pegawai tersebut. Syarikat tidak mempunyai niat atau menjadi polisi syarikat untuk berbuat demikian. Ia bertujuan mengawal trafik orang keluar masuk ke premis. Sukar untuk mengenal pasti siapa yang terdiri daripada agensi penguatkuasaan atau media. Sebarang rakaman gambar tidak dibenarkan diambil tanpa sebarang pengesahan bertulis daripada GA. Hanya Jakim dan KPDNKK boleh mengambil gambar bagi tujuan audit. Terdapat wartawan yang tidak memakai kad petugas.
Ketua Pengarah Jakim, Datuk Wan Mohamad Sheikh Abdul Aziz menyatakan GA hendaklah memohon maaf kepada persatuan wartawan seperti Kesatuan Kebangsaan Wartawan Malaysia (NUJM). Jakim membenarkan wartawan memberi liputan semasa operasi dijalankan.
Ainol Amriz Ismail selaku presiden Kelab Wartawan Negeri Sembilan (i-Kwan) kesal dengan tindakan mengurung wartawan itu. Ketika wartawan membuat liputan perasmian kilang itu, kerjasama baik diberikan. Insiden itu akan dilaporkan kepada penasihat kelab iaitu Menteri Besar Negeri Sembilan, Datuk Seri Mohamad Hasan.
Menteri Perdagangan Domestik, Kooperasi dan Pengguna akan mengambil tindakan perundangan terhadap keran menculik pegawai penguat kuasa dari kementerian dan Jabatan Pembangunan Islam (Jakim). Dalam kejadian tersebut pegawai kementerian dan Jakim termasuk wakil pemberita dikunci selama tiga jam di premesis tersebut yang berkeras agar gambar dipadamkan sekiranya mereka ingin dibebaskan.
Menterinya, Datuk Seri Ismail Sabri Yaakob berkata Global Abattoir (M) Sdn Bhd dituduh melakukan dua kesalahan jenayah -- mengurung pegawai penguatkuasa dan menghalang mereka daripada melakukan tugas mereka.
Reocín

Reocín merupakan sebuah kawasan perbandaran di Sepanyol di Cantabria, di komuniti autonomi Cantabria.
Kampung Simpang Tiga, Nibung Tebal

Poskod

Poskod yang digunakan di Kampung Simpang Tiga, Nibong Tebal, Pulau Pinang ialah 14300.
Futari wa Pretty Cure

Plot

Siri Pretty Cure asal yang diarah oleh Daisuke Nishio (Dragon Ball, Dragon Ball Z, Air Master) muncul dalam TV Asahi pada 1 Februari 2004. Ceritanya berkisahkan dua gadis sekolah menengah, Nagisa Misumi dan Honoka Yukishiro, yang melawan kuasa jahat Dusk Zone - satu dimensi kejahatan yang menyelubungi Taman Cahaya. Kuasa Zon dibentukkan menjadi makhluk Zakenna (ザケンナー Zakennā) yang merasuk orang atau benda untuk menjadikan mereka makhluk jahat.
Tindakan Dusk Zone memaksa pelarian dua daripada pelindung Taman Cahaya, dua makhluk celupar bernama Mipple dan Mepple. Mereka berfungsi sebagai sumber maklumat dan celahan perbualan dalam siri ini, dan juga dijumpai dalam alat penukaran wajah kedua-dua gadis tersebut yang kelihatan seperti telefon bimbit. Mipple dan Mepple tidak berfungsi sebagai telefon bimbit, sebaliknya mereka cuma alat bertukar badan. Bagi jangka masa yang singkat mereka boleh berubah kepada bentuk asal mereka dan lebih mudah berinteraksi antara satu sama lain. Arka pertama siri ini melihatkan Cure White dan Cure Black mencari Batu Prisma, lalu meletakkannya dalam alat berbentuk hati yang dikenali sebagai Hopeish Prisma. Hopeish ini dilindungi oleh pelindung bernama Wisdom. Setelah menjumpai kesemua batu prisma tersebut, kuasa Hopeish membawa pasangan Pretty Cure ke Taman Cahaya dan memulihkan kebanyakan kerosakan yang dilakukan oleh Dusk Zone. 
Pada bahagian lanjut siri ini, munculnya Porun, Putera Taman Cahaya yang boleh bertukar bentuk menjadi benda seakan-akan komputer mudah alih atau sesuatu sistem permainan yang disertakan alat kawalan dan tetikus. Wisdom meletakkan kuasa Batu-Batu Prisma ke dalam Porun dan apabila Porun diancam, dia melepaskan kuasa dari mulutnya, lalu memberi Rantai Tangan Pelangi kepada Pretty Cure. Rantai-rantai ini menguatkan mereka secara fizikal dan membekalkan mereka dengan teknik serangan yang baru. Porun juga mahir melakukan firasat. Selalunya ketika tidur atau secara rambang dia muncul secara tiba-tiba dan memberitahu sesuatu kepada Pretty Cure dan mereka perlu cuba memahami maksud firasat itu. Dia boleh menghubungi Taman Cahays dan kebanyakan rakyatnya melalui kuasa Batu Prisma.
Mulyasari, Binong

Poskod

Poskod yang digunakan di Mulyasari adalah 41253. Terdapat 9 buah desa di dalam daerah kecamatan Binong.
Arthur Japin

Arthur Valentijn Japin (lahir 26 Julai 1956 di Haarlem) ialah seorang penulis novel berbangsa Belanda.
Novel pertamanya, De zwarte met het witte hart (1997), ("Si Hitam dengan hati yang putih"), merupakan cerita tentang dua putera Ashanti, Kwame Poku dan Kwasi Boachi, yang dibawa dari apa yang kini Ghana ke istana raja Belanda, Willem II dalam tahun 1837. Buku ini laris dijual dan kini dianggap sebuah klasik kesusasteraan Belanda. Pada November 2007, sebuah opera berasaskan novel ini dilakonkan buat kali pertama di Rotterdam, dengan sebuah libreto bahasa Inggeris karangan Arthur Japin dan muzik gubahan Jonathan Dove dari United Kingdom.
Bermulanya Filem Melayu

Ringkasan

Buku ini membincangkan mengenai permulaan awal perkembangan filem Melayu di mana berlaku gabungan bakat anak Melayu tempatan, Cina dan kemahiran seni perfileman dari bangsa India. Ia turut membincangkan pengaruh wayang kulit pada pemikiran budaya hiburan masyarakat Melayu selama beberapa abad lamanya yang turuk memberi kesan pada perkembangan dunia perfileman tanah air
Senja Merah

Pengarah

Filem Senja Merah diarah oleh pengarah Hussein Abu Hassan pada 1982.
Arakil

Arakil merupakan sebuah kawasan perbandaran yang terletak di Sepanyol dalam wilayah Navarre.
Cikentrung

Poskod

Poskod yang digunakan di Cikentrung adalah 42251. Terdapat 11 buah desa di dalam daerah kecamatan Cadasari.
Peperangan peringkat operasi

Didalam bidang teori ketenteraan, perang peringkat operasi (juga dipanggil seni operasi, berasal dari Bahasa Rusia: оперативное искусство, atau peperangan operasi) mewakili peringkat pemerintah yang menghubungkan butiran taktik dengan matlamat strategi.
Dalam doktrin bersama tentera A.S., seni operasi adalah "pendekatan kognitif oleh para komander dan kakitangan—disokong oleh kemahiran mereka, pengetahuan, pengalaman, kreativiti, dan penilaian—bagi membangunkan strategi, kempen, dan operasi untuk mengatur dan menggunakan angkatan tentera dengan menggabungkan hujung, cara, dan maksud." Ia menghubungkan keperluan politik dan kuasa ketenteraan. Seni operasi ditakrifkan oleh skop tentera-politiknya, bukan oleh saiz pasukan, skala operasi atau kadar usaha. Tambahan pula, seni operasi menyediakan teori dan kemahiran, dan tahap operasi membenarkan struktur doktrin dan proses.
Abdul Rashid Asari

Kerjaya politik

Beliau telah dilantik sebagai Naib Presiden BERSATU pada 3 November 2016 lalu. Pada PRU14, beliau telah bertanding di kerusi DUN Selat Klang dan telah berjaya memenangi kerusi tersebut dalam pertandingan 5 penjuru.
Setelah memenangi kerusi DUN Selat Klang, beliau telah dilantik sebagai Pengerusi Jawatankuasa Tetap Kebudayaan dan Pelancongan, Peradaban Melayu dan Warisan dalam Majlis Mesyuarat Kerajaan Negeri Selangor.
Matsuura Aya Best 1

松浦亜弥ベスト１ (English: Matsuura Aya Best 1) ialah album kompilasi pertama dari Matsuura Aya. Ia dipasarkan pada 24 Mac 2005. Peminatnya telah memilih sendiri lagu melalui undian untuk dimasukkan di dalam album ini.
Nicola LeFanu

Nicola Frances LeFanu (lahir 28 April 1947) adalah komposer British, akademik, pensyarah dan pengarah.
Dangin Puri Kauh

Poskod

Poskod yang digunakan di Dangin Puri Kauh adalah 80231. Terdapat 11 buah desa/kelurahan di dalam daerah kecamatan Denpasar Utara.
Tasik Nagin

Tasik Nagin terletak berhampiran bandar Srinagar, negeri Jammu dan Kashmir, India.
Segelintir penduduk menebang dan mengambil kayu api sebagai bahan bakar memanaskan kayu api semasa musim sejuk.
Spektrometer Sinar Gamma

Spektrometer Sinar Gamma atau nama singkatannya GRS (Gamma Ray Spectrometer) adalah alat khas untuk mengukur jumlah dan taburan kira-kira 20 spesies unsur yang disenaraikan dalam jadual perkalaan unsur termasuk silikon, oksigen, besi, magnesium, kalium, akurinium, kalsium, sulfur dan karbon di permukaan planet Marikh.
Apabila terdedah kepada sinar konstrik (sinar yang mengandungi partikel bercaj dari matahari), bahan-bahan kimia di permukaan Marikh membebaskan tenaga dalam bentuk sinar gamma. GSR akan mengesan dan menganalisis sinar gamma yang dibebaskan ini bagi merumuskan jumlah dan corak taburan unsur-unsur di permukaan Marikh.
Print Wikipedia

Print Wikipedia adalah projek seni oleh Michael Mandiberg yang mencetak 106 dari 7,473 jilid Wikipedia Bahasa Inggeris seperti yang wujud pada 7 April 2015. Projek ini menunjukkan duri-duran 1,980 jilid pertama dalam set itu, ditambah dengan 106 jilid fizikal yang sebenarnya, masing-masing yang berjalan hingga 700 halaman. Indeks 36 jilid dari semua 7.5 juta penyumbang kepada Wikipedia bahasa Inggeris juga merupakan sebahagian daripada projek itu. Jadual kandungan mengambil jumlah sebanyak 700 halaman. Jumlah cetakan hanya termasuk teks artikel: imej dan rujukan tidak termasuk. Projek tersebut telah ditayangkan di Galeri Denny di New York City pada musim panas tahun 2015. Projek serupa telah diadakan dengan sebahagian cetak dari Wikipedia Jerman (Berlin, 2015) dan dengan Wikipedia Belanda (Ghent, 2016).
Gunung Irau

Permohonan permit

Gunung Irau di negeri Pahang sering menjadi tumpuan kepada aktiviti pendakian di kalangan pendaki dan ia terletak dalam Hutan Simpanan Kekal (HSK) Negeri Pahang. Bagi menjalankan sebarang aktiviti dalam Hutan Simpanan Kekal, setiap pengunjung perlu mendapatkan permit memasuki Hutan Simpanan Kekal terlebih dahulu dari Jabatan Perhutanan Negeri Pahang.
Permohonan permit boleh dibuat secara online di url http://forestry.pahang.gov.my/ekorimba. Sila muat turun Manual Pengguna terlebih dahulu dan membaca Panduan Menggunakan Sistem sebelum membuat permohonan online. Perkhidmatan bayaran secara online adalah tidak disediakan. Bayaran permit hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada PHD Cameron Highlands sebelum pendakian dan pada hari dan waktu berkerja.
Sekolah Kebangsaan Jongok Batu

Sejarah

Sekolah Kebangsaan Jongok Batu dibuka pada 1 Januari 1951 dengan keluasan 4.2 ekar. Terletak di Mukim Pasir Raja, dalam Daerah Dungun, Terengganu. Ianya dihubungkan dengan dua batang jalanraya dari simpang Tepus ke Pasir Raja dan dari Durian Mas ke Pasir Raja. Jarak SKJB dari Bandaraya Dungun 75 km dan 150 km dari Bandaraya Kuala Terengganu. SKJB merupakan sebuah sekolah kurang murid dan terletak di kawasan luar bandar di tepi Sungai Dungun.
Bermula dengan 1 buah blok bangunan kelas beserta pejabat. Pada masa sekarang SKJB mempunyai tiga blok bangunan dan sebuah kantin yang baru sahaja dinaik taraf pada tahun 2008. Namun begitu kemudahan fizikal terutama bilik darjah masih lagi kekurangan sebanyak 3 bilik. Pihak PPD telah mengambil tindakan segera dengan membina sesekat dua buah bilik darjah bagi menampung proses pembelajaran bagi tahun 2009.
Pada tahun 2007, SKJB telah membuka semula  persekolahan untuk murid tahap 2. Pada tahun 2009  SKJB mempunyai murid Pra Sekolah hinggalah ke murid Darjah Enam, semuanya berjumlah 86 orang murid.
Pada bulan April 2010 satu bangunan baru secara Kabin telah mula dibina bagi menampung keperluan bilik darjah. Dua bilik darjah untuk menempatkan Tahun 5 dan Tahun 6 telah di mula diduduki pada 1 August 2010. Peperiksaan 2010 dijalankan di Bangunan Kabin yang baru disiapkan.
Stesen LRT Kerinchi

Lokasi

Stesen ini terletak dalam Plaza Pantai, sebuah kompleks perniagaan berdekatan Jalan Pantai Baru, di Bangsar, Kuala Lumpur. Stesen ini juga berhampiran dengan Sekolah (Swasta) Sri Dasmesh, SK Bangsar, Balai Polis Pantai, Kuil Sri Muthu Mariamman, Wisma UOA Pantai, Menara Telekom, Masjid ar-Rahah Kampung Kerinchi, Bangsar South dan kompleks Radio Televisyen Malaysia (RTM) Angkasapuri.

Perkhidmatan bas

Bas RapidKL laluan T791 berkhidmat di stesen ini.
Piraminks

Piraminks ialah sebuah mainan teka-teki mekanik berbentuk tetrahedron dalam gaya Kiub Rubik. Tidak seperti Kiub Rubik, Piraminks hanya mempunyai 4 warna. Kebanyakan Piraminks mempunyai warna hijau, biru, kuning dan merah atau jingga. Piraminks boleh diselesaikan menggunakan cara penyelesaian yang sama seperti Kiub Rubik.

Sejarah

Piraminks dicipta oleh Uwe Mèffert pada tahun 1971. Sehingga tahun 1981, Uwe Mèffert tidak memasarkan atau membuat Piraminks secara berleluasa. Apabila berlakunya kegilaan Kiub Rubik, Uwe Mèffert membawakan Piraminks ke Hong Kong untuk dikeluarkan dan dipasarkan. Piraminks diperkenalkan ke dunia oleh Tomy Toys, sebuah syarikat dari Jepun, pada tahun 1981.

Penerangan

Piraminks terdiri daripada 14 bahagian berbentuk tetrahedon iaitu 4 bahagian paksi bagi setiap permukaan, 4 bahagian tip dan 6 bahagian tepi. Setiap bahagian paksi dan bahagian tip mengandungi 3 warna, manakala setiap bahagian tepi hanya mengandngi 2 warna. Setiap permukaan mempunyai 3 bahagian paksi, 3 bahagian tip dan 3 bahagian tepi. 
Bahagian-bahagian paksi berbentuk oktahedron dan hanya bergerak berdasarkan paksi yang bahagian tersebut dicantumkan kepada. Bahagian-bahagian tepi boleh bergerak dengan bebas. Bahagian-bahagian tip boleh bergerak dengan sendiri tanpa mencantumkan bahagian-bahagian yang lain.
Tujuan Piraminks adalah untuk mencampurkannya, kemudian menyelesaikannya semula kepada keadaan asal.

Rekod dunia

Rekod dunia bagi masa penyelesaian terpantas dimiliki oleh Dominik Górny dari Poland dengan masa 0.91 saat di pertandingan Byczy Cube Race 2018.
Rekod dunia bagi purata masa daripada tiga masa tengah daripada lima penyelesaian terpantas dimiliki oleh Tymon Kolasiński dari Poland dengan purata masa 1.86 saat di pertandingan Grudziądz Open 2019.
Elizabeth Macquarie

Biografi

Dilahirkan sebagai Elizabeth Henrietta Campbell, beliau merupakan anak perempuan bongsu John Campbell dari Airds, Scotland. Seorang sepupu jauh Macquarie, pertama kali bertemu beliau pada usia 26 apabila Macquarie seorang pegawai tentera. Mereka telah berkahwin tiga tahun kemudian pada tahun 1807. Tidak lama selepas itu, pada tahun 1809, beliau telah dilantik sebagai gabenor New South Wales dan beliau mengikutinya.Beliau dikatakan telah mengambil kepentingan tertentu dalam kebajikan banduan wanita dan orang asli serta membantu perintis pembuatan jerami di tanah jajahan. Perpustakaan buku Elizabeth mengenai seni bina telah digunakan oleh suami dan arkitek beliau Francis Greenway dalam perancangan bangunan kerajaan.
Semasa beliau di Australia beliau mengembara ke Tasmania pada tahun 1811, merentasi Blue Mountains pada tahun 1815, dan pada tahun 1818 ke Sungai Hunter.
Pada akhir penggal suaminya, beliau pulang bersamanya ke Scotland pada tahun 1823, tinggal di estet Macquarie di Jarvisfield di Isle of Mull. Pasangan Macquarie mempunyai dua orang anak, seorang anak perempuan, Jane yang meninggal dunia di peringkat awal dan seorang budak lelaki, Lachlan. Berikutan kematian suaminya di London pada tahun 1824, Elizabeth hidup dengan pencen ₤400 daripada kerajaan British. Dari 1825 hingga 1828 beliau tinggal di Surrey dan Middlesex, menghabiskan musim panas di Jarvisfield. Pada 1828-1829 beliau tinggal di London di 58 Upper Charlotte Street di sebuah rumah yang telah diwasiatkan kepadanya oleh rakannya Henrietta Meredith. Pada tahun 1830 beliau berpindah ke Aberdeen, kembali ke Jarvisfield pada tahun berikutnya apabila Lachlan membeli komisen dalam Tentera. Beliau meninggal dunia di Gruline House pada 11 Mac 1835, dan selepas kematian diberikan 2,000 ekar (810 ha) tanah di New South Wales.
Abdul Aziz Abdul Majid

Pendidikan

Beliau mendapat pendidikan di Sekolah Menengah Kebangsaan Tinggi Kajang, Kajang, Selangor. Beliau mendapat tempat dalam politik Tanah Melayu kerana berbahasa Inggeris dengan baik.
Pada bulan Mac 1948, beliau telah mengambil 'Second Deconshire Course' di Universiti Oxford, United Kingdom.

Kerjaya

Beliau pernah menjadi seorang guru. Kemudian dilantik sebagai Pemungut Hasil Tanah, Penolong Pegawai Daerah dan Pegawai Daerah. Kemudian sebagai Penolong Setiauasaha di pejabat Pesuruhjaya Tempatan Selangor. Pada 1 Februari 1948, beliau sekali lagi dilantik sebagai Setiausaha Satu kepada Setiauasaha Kerajaan Selangor.
Selepas belajar di United Kingdom,beliau dilantik sebagai Pegawai Daerah Teluk Anson. Kemudian dilantik sebagai Ahli Majlis Mesyuarat Negeri Negeri Sembilan dan Penolong Setiausaha Keselamatan Dalam Negeri di Bahagian Pertahanan
Pada tahun 1952, beliau dilantik oleh Tunku Abdul Rahman menjadi Menteri Besar Negeri Sembilan yang pertama.Kemudian pada 1 September 1954 dilantik sebagai Menteri Besar Selangor.
Tahun 1956, beliau telah dilantik mewakili raja-raja dalam rombongan merdeka ke United Kingdom bagi membincangkan hal-hal pertahanan Malaya.
Setelah bersara dari politik , beliau dilantik sebagai Yang di-Pertua Negeri Melaka dan tinggal di kediaman rasmi Sri Melaka sehingga beliau meninggal dunia. Sebuah sekolah rendah di Hulu Langat telah dinamakan sempena nama beliau iaitu Sekolah Kebangsaan Tun Abdul Aziz Majid.

Keluarga

Isteri beliau , Raja Toh Puan Teh Zaitun Raja Kamarulzaman (97 tahun) meninggal dunia pada 13 April 2015 di kediamannya di Persiaran Setiawangsa, Kuala Lumpur akibat sakit tua. Anak sulung arwah Mustapa Kamal (57 tahun) memaklumkan bahawa ibunya telah lama sakit tua.
Sekolah Rendah Agama Integrasi Seksyen 19

Pengenalan

Sekolah Rendah Agama Integrasi Seksyen 19 Shah Alam, atau ringkasnya, SRAI19, merupakan sebuah sekolah rendah agama di bawah kelolaan Bahagian Pendidikan Islam Jabatan Agama Islam Selangor (JAIS). SRAI19 merupakan salah sebuah dari sebelas (11) buah SRAI yang terdapat di 8 daerah di seluruh Selangor. Sekolah ini mengabungkan Kurikulum Sekolah Rendah Agama JAIS dan Kurikulum Bersepadu Sekolah Rendah (KBSR) /Kurikulum Standart Sekolah Rendah (KSSR). Waktu operasi pengajaran dan pembelajaran adalah dari jam 7.30 pagi hingga jam 3.30 petang.

Objektif

Mewujudkan persekolahan satu sesi di sebuah sekolah sahaja, ini akan membolehkan kualiti keselamatan dapat dipertingkatkan
Mempertimbangkan asuhan agama yang lebih menekankan amalan dapat dilaksanakan, ini memenuhi hasrat ibu bapa dan masyarakat yang berkehendakkan anak –anak mereka mendapat pendidikan Islam yang lebih mantap
Untuk meningkatkan mutu pendidikan melalui Kurikulum Bersepadu dan seimbang menepati tuntutan Falsafah Pendidikan Islam JAIS.
Menyediakan asas pembinaan diri manusia yang mantap dan berkualiti samada dari aspek ilmu – ilmu Fardhu Ain atau Fardhu Kifayah
Mempertingkatkan dan memperkembangkan lagi sistem persekolahan agama di Negeri Selangor di samping mempastikan agar kelangsungan sistem persekolahan agama di negeri Selangor tidak tergugat

Matlamat

Memberi pendidikan asas kurikulum JAIS dan akademik ( KBSR ) kepada semua kanak – kanak Islam di Negeri Selangor bagi melahirkan pelajar yang sepenuhnya berilmu dan berakhlak mulia, kukuh dengan nilai – nilai Islam bagi mencapai muslim yang bertakwa serta mendapat keredhaan Allah
Menyediakan sistem persekolahan agama negeri Selangor yang lebih teratur bermula daripada peringkat rendah bagi membolehkan murid-muridnya meneruskan pembelajaran di peringkat menengah dan seterusnya ke Institusi Pengajian Tinggi dalam dan luar negeri
Jabatan Agama Islam Selangor mengambil daya usaha awal merealisasikan pelaksanaan sekolah satu sesi
Dengan menempatkan pelajar – pelajar di sebuah sekolah sahaja, akan dapat meningkatkan kualiti kawalan dan keselamatan pelajar – pelajar berkenaan
Hans-Jürgen Stumpff

Kehidupan awal

Dilahirkan di Kolberg, Stumpff memasuki Brandenburgisches Grenadierregiment Nr. 12 "Prinz Karl von Preußen" sebagai seorang ensain pada tahun 1907. Dinaikkan pangkat ke Leftenan Muda pada tahun 1908, menjelang awal Perang Dunia I, Stumpff bertugas di bahagian staf am. Di penghujung peperangan, Stumpff telah mencapai pangkat Kapten. Sewaktu pentadbiran Republik Weimar, Stumpff bertugas sebagai pegawai staf di Reichswehrministerium.

Kerjaya Luftwaffe

Pada 1 September 1933, Stumpff, yang berpangkat Leftenan Kolonel, menjadi Ketua Perkhidmatan Anggota dalam Luftwaffe . Selepas Luftwaffe secara rasminya menjadi sah di Jerman, Stumpff bertugas sebagai Ketua Stafnya dari tarikh 1 Jun 1937 sehingga 1 Januari 1939. Pada tahun 1938, Stumpff telah dinaikkan pangkat ke General der Flieger.
Sewaktu Perang Dunia Kedua, Stumpff memerintah beberapa Luftflotten (Armada Udara). Pada 19 Julai 1940, Stumpff telah dinaikkan pangkat ke Generaloberst dan dikurniakan Knight Cross of the Iron Cross. Sehingga penghujung tahun 1943 Stumpff memerintah Luftflotte 5, bersama beliau terlibat dalam Pertempuran Britain, beroperasi daripada Norway menyerang Scotland dan utara England.
Stumpff adalah penerima pingat Knight Cross of the Iron Cross (Bahasa Jerman: Ritterkreuz des Eisernen Kreuzes) bagi mengiktiraf keberanian luar biasa tentera atau memimpin sesuatu pertempuran dengan cemerlang.
Pada Januari 1944, Stumpff memerintah angkatan udara Luftwaffe dalam kempen Mempertahankan Reich menentang serangan bom Bersekutu. Pada 8 Mei 1945, Stumpff menjadi wakil Luftwaffe di upacara menandatangani surat cara penyerahan kalah tanpa syarat Jerman di Berlin.
Stumpff telah dibebaskan dari tahanan British pada tahun 1947 dan meninggal dunia di Frankfurt am Main pada tahun 1968.